Mixail Coloxov

Михаил Александрович Шолохов ( rossiavon )

Mixail Aleksandrovitc Coloxov tir sovietaf rossiavaf suterotik. Bak 1965 va Nobel Suterotafo Poradro zilukur. Strabon tir sutesik va Don Diliodaf Bost berpot.

Mixail Coloxov koe Krujinin wida poke Vecenskaya ke Don gola koblir. Bak 1918 golde Wideytageja zomesa va Don gola va vayara gotutenar. Ko Kerafa Ervolia vilter aze va kevaliera va yon ironokaf blay ke Batakafa Ervolia paker.

Bak 1922, viele debala dimon tir vumeltafa, ko Moskva divsoker, lize va yona gedrafa exavama funter : va buresik az kijasik az patopik. Va yona fruga va sutesikafa tazukara dere tcoker nume koe konaka fela  va yon taneaf berpotam sanegar.

Bak 1928, Mixail Coloxov va taneaf dov ke vanpitis nelkaf suterot ( Тихий Дон - Tixi Don - Don Diliodaf Bost ). Balemeaf dov va 1940 ta piskura di goker.

Bak 1932 Mixail Coloxov va Doevafo Pako ke Sovietafa Tanara yoter nume batvielu di zo porapar ise wetce winugaf suterotik ke vertuma di zo atoer. Bak 1937 vanmia Ilamaf Soviet Viley zo libur, titir bewik ke Istefa Neda ke DPST is bewik ke Opaf Cultim ke TSSS is taneagadesik ke Tanara dem sovietaf suterotik, is wasik va konako poradro.

Bak 1932 va sanegara va toleafa berpotafa doca bokar. Vergumveltkirafa gu Поднятая целина ( Podnyataya tselina - Wasarnaxo ), in va tudoara va tawamiduxoeem ke Don gola mali 1930 pwader.

Kaikion, in va konak berpotam anton suter. Tan, Судьба человека ( Sudba tceloveka - Bali ke ayik, 1957 ) vanpir kiewatcaf elpat.

 Kalkotavayan suterot 
 Don Diliodaf Bost ( Тихий Дон ), kalkot- 2008 gan Mixail Kostov, Wikikrenteem, telo nuyanevaxo suterotxo, banliz

|style="vertical-align: top;"|

|}

Coloxov (Mixail)
Coloxov (Mixail)
Coloxov (Mixail)
Coloxov (Mixail)
Coloxov (Mixail)
Coloxov (Mixail)